CELEX: 32016D1781
Language: lt
Date: 2016-10-05 00:00:00
Title: 2016 m. spalio 5 d. Komisijos įgyvendinimo sprendimas (ES) 2016/1781, kuriuo dėl Sen Pjero ir Mikelono įrašo įtraukimo į trečiųjų šalių arba jų dalių, iš kurių leidžiama įvežti į Sąjungą tam tikrus mėsos gaminius ir apdorotus skrandžius, pūsles ir žarnas, sąrašą iš dalies keičiamas Sprendimo 2007/777/EB II priedas (pranešta dokumentu Nr. C(2016) 6287) (Tekstas svarbus EEE)

7.10.2016   
            
            
               LT
            
            
               Europos Sąjungos oficialusis leidinys
            
            
               L 272/88
            
         KOMISIJOS ĮGYVENDINIMO SPRENDIMAS (ES) 2016/1781
   2016 m. spalio 5 d.
   kuriuo dėl Sen Pjero ir Mikelono įrašo įtraukimo į trečiųjų šalių arba jų dalių, iš kurių leidžiama įvežti į Sąjungą tam tikrus mėsos gaminius ir apdorotus skrandžius, pūsles ir žarnas, sąrašą iš dalies keičiamas Sprendimo 2007/777/EB II priedas
   
      
         (pranešta dokumentu Nr. C(2016) 6287)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (1), ypač į jos 8 straipsnio įžanginį sakinį, 8 straipsnio 1 dalies pirmą pastraipą, 8 straipsnio 4 dalį ir 9 straipsnio 4 dalies c punktą,
   kadangi:
   
               (1)
            
            
               Komisijos sprendime 2007/777/EB (2) nustatytos, be kita ko, tam tikrų mėsos gaminių ir apdorotų skrandžių, pūslių ir žarnų, kurie buvo apdoroti vienu iš jo II priedo 4 dalyje nurodytų būdų (toliau – prekės), siuntų įvežimo į Sąjungą sąlygos ir pateiktas trečiųjų šalių ir jų dalių, iš kurių leidžiama įvežti į Sąjungą šias prekes, sąrašas;
            
         
               (2)
            
            
               Sprendimo 2007/777/EB II priedo 2 dalyje pateiktas sąrašas trečiųjų šalių arba jų dalių, iš kurių leidžiama įvežti į Sąjungą tas prekes, jeigu jos buvo apdorotos atitinkamu būdu, nurodytu toje II priedo dalyje. Šiais apdorojimo būdais siekiama pašalinti gyvūnų sveikatai kylančią tam tikrą riziką, susijusią su konkrečiomis prekėmis. To priedo 4 dalyje nurodytas nespecifinio apdorojimo būdas A ir specifinio apdorojimo būdai B–F, išvardyti pagal mažėjantį su konkrečia preke susijusių gyvūnų sveikatai kylančios rizikos intensyvumą;
            
         
               (3)
            
            
               Sen Pjeras ir Mikelonas paprašė juos įtraukti į Sprendimo 2007/777/EB II priedo 2 dalį nurodant, kad iš jų leidžiama įvežti į Sąjungą naminių paukščių mėsos produktus. Sen Pjere ir Mikelone per paukštienos gamybos procesą paukštienos produktas apdorojamas termiškai specifinio apdorojimo būdu D, nurodytu Sprendimo 2007/777/EB II priedo 4 dalyje;
            
         
               (4)
            
            
               Sen Pjeras ir Mikelonas pateikė išsamius ir tinkamus dokumentus apie naminių paukščių sveikatos būklę ir taikomas ligų prevencijos ir kontrolės sistemas;
            
         
               (5)
            
            
               Todėl Sen Pjerą ir Mikeloną tikslinga įtraukti į Sprendimo 2007/777/EB II priedo 2 dalyje pateiktą trečiųjų šalių arba jų dalių sąrašą ir naminių paukščių ir ūkiuose auginamų medžiojamųjų paukščių (išskyrus Ratitae genties paukščius) stulpelyje nurodyti apdorojimo būdą D;
            
         
               (6)
            
            
               todėl Sprendimo 2007/777/EB II priedo 2 dalis turėtų būti atitinkamai iš dalies pakeista;
            
         
               (7)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2007/777/EB II priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2016 m. spalio 5 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 18, 2003 1 23, p. 11.
   
      (2)  2007 m. lapkričio 29 d. Komisijos sprendimas 2007/777/EB, nustatantis gyvūnų ir visuomenės sveikatos reikalavimus ir tam tikrų mėsos produktų ir apdorotų skrandžių, pūslių ir žarnų, skirtų žmonių maistui, importo iš trečiųjų šalių sertifikatų pavyzdžius ir panaikinantis Sprendimą 2005/432/EB (OL L 312, 2007 11 30, p. 49).
   
      PRIEDAS
      Sprendimo 2007/777/EB II priedo 2 dalyje tarp Naujosios Zelandijos ir Paragvajaus įrašų įterpiamas toks Sen Pjerui ir Mikelonui skirtas įrašas:
      
         
                     „PM
                  
                  
                     Sen Pjeras ir Mikelonas
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     D
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     XXX“